Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: 2. számú melléklet a 89/2005. (V. 5.) Korm. rendelethez
Paragraph Index: 884

10. FÜGGETLEN FELÜLVIZSGÁLATOK. M.077. Az Engedélyes dolgozza ki és mûködtesse a felülvizsgálatok rendjét. A felülvizsgálatot a tevékenységtõl független szervezeti egységnek kell végezni. A felülvizsgálat a termékek, folyamatok és szolgáltatások mûködésének általános javítására irányuljon. M.078. A felülvizsgálatok minden esetben terjedjenek ki azon speciális folyamatok azonosítására és megfelelõ validálására (érvényesítésére), melyek kimenetele nem igazolható (verifikálható) közvetlen figyelemmel kísérés vagy mérés útján. Az érvényesítésnek igazolnia kell, hogy e folyamatok képesek a tervezett eredmények elérésére. M.079. A külsõ és belsõ auditok tervezett és dokumentált rendszerét kell mûködtetni a minõségirányítási rendszer megfelelõségének és hatékonyságának értékelése céljából. A folyamatokat figyelemmel kell kísérni, illetve – ahol ez lehetséges – mérésekkel kell elemezni. Ha a tervezett eredményeket nem érik el, szükség szerint helyesbítõ intézkedéseket kell elõirányozni. M.080. A felülvizsgáló személyek a felsõ szintû vezetõség kinyújtott karjaként és tanácsadójaként mûködjenek. A felülvizsgálatok középpontjában a tevékenység, illetve a munkavégzés értékelése áll, beleértve a minõségirányítási dokumentáció ellenõrzését és értékelését. M.081. A felülvizsgáló személyzet a megrendelõ szemével látja és értékeli a szervezetet, fontos visszajelzéseket adva annak mûködésérõl. M.082. A felülvizsgálatot az értékelésre kerülõ tevékenység és folyamat ellenõrzéséhez és értékeléséhez értõ mûszaki személyeknek kell végezni, akik nem lehetnek közvetlenül érdekeltek az adott területen. A szükséges erõforrásokat biztosítani kell. A felülvizsgálatok ütemezése legyen rugalmas, s külön figyelmet kell fordítani a bizonytalan mûködésû területekre, a kritikus és összetett tevékenységekre. M.083. A felülvizsgálat eredményét a területért felelõs vezetõk értékeljék és dolgozzák fel. A felülvizsgáló szervezet a problémás területek ismételt ellenõrzését szükség szerint ütemezze. A felülvizsgálatot követõ intézkedéseket dokumentálni kell, a dokumentálás terjedjen ki a hiányosságok javító intézkedéseire, az okok feltárására és az ismétlõdés megelõzésére tett intézkedésre, a tanulságokra és a javító intézkedésekre.

Source: https://magyarkozlony.hu/hivatalos-lapok/75856988020759264e9c9f14431592e73688599d/dokumentumok/bc8d69e5334124eb851ec897fff39476bf30aea2/letoltes